stanford-oval/wikipedia huggingface dataset:
סורת אל-עצר

| --- | --- |

שם ומספר הסורה בערבית
 שם מתורגם:  סורת בין השמשות
 מספר הסורה:  103
 מספר פסוקים:  3
 מיקום:  מכה
 ויקיטקסט:  אל-עצר (תרגום רקנדורף)
 → סורת א-תכאת'רסורת אל-המזה ←
סורת אל-עַצְר
סורת אל-עַצְר (ערבית: سورة العصر), היא סורה מספר 103 בקוראן. סורה קצרה זו מונה שלושה פסוקים (אַיַא֫ת) בלבד, ולפי האמונה המוסלמית היא הורדה למוחמד באמצעות המלאך גִ'בְּריל (جبريل) במכה. לפי ספרו של אבּן אלצֻ'רַיְס, פַצָ'אאִיל אלקֻראן (מהמאה ה-10), המיוחס לפרשן הקוראן עַטָאא' אלחֻ'ראסאני (בן המאה ה-8), הורדה סורה זו אחרי סורת אל-אנשראח ולפני סורת אל-עאדיאת.
הסורה מכריזה כי גורלם של כל בני האדם לאבדון, פרט למאמינים באללה והנביא מוחמד, לעושי הטוב, למצווים על האמת ולמצווים על עוז רוח.
נאמר כי סורה זו הניעה את עמר בן אל-עאץ להתאסלם לאחר שהשמיע אותה לנביא בעיני עצמו (ונביא שקר בעיני המוסלמים) מוסיילִמה, בן זמנו של מוחמד. מוסיילמה בתגובה דקלם את ה"סורה" שהתגלתה לו אודות שפנים, אותה דחה בן אל-עאץ כבלתי מתקבלת על הדעת.
הערות שוליים

↑  נקראת גם סורת בין השמשות או חזון אחר הצהריים
↑  יש המפרשים את המילה "עצר" לתפילת הצהריים המכונה תפילת עצר. ראו למשל בתפסיר אל-ג'לאליין לאַ֫יַה הראשונה ובחדית' מפי אחד מבני לווייתו של מוחמד ובן דודו עבדאללה אבן עבאס המובא בתפסיר אבן עבאס לאַ֫יַה הראשונה (כאן).
↑  מובא אצל אורי רובין, "נספח א: סדר התגלות פרקי הקוראן", הקוראן, תרגם מערבית אורי רובין, אוניברסיטת תל אביב, 2005, עמ' 552
↑  תפסיר אבן עבאס מפרש את ה"אבדון" כאיבוד המשפחה, מקום האדם בגן עדן ואיבוד יכולת האדם לעבוד בגיל מבוגר. ראו בתפסיר לאיה השנייה.
↑  תפסיר אל-ג'לאלין מוסיף לרשימת אנשים אלו את הנוקטים בצייתנות. ראו כאן בתפסיר לאיה השלישית. תפסיר אבן עבאס מוסיף לרשימת הצדיקים גם את אלו הסובלים צרות ואסונות מבלי להתלונן על כך. (ראו כאן)
↑  ראו את תיאור המעשה בתפסיר אבן-כאת'ר כאן.
| 0 | 1 | 2 |
| --- | --- | --- |
| הסורה הקודמת: סורת א-תכאת'ר | הקוראן | הסורה הבאה: סורת אל-המזה |
| הסורה הקודמת: סורת א-תכאת'ר | סורה 103 | הסורה הבאה: סורת אל-המזה |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  NLI: 987008877445705171  GND: 4722572-5  LCCN: n2015044000  TDVİA: asr-suresi  VIAF: 316787905   WorldCat (עם VIAF): 316787905
סקוט הארטמן

| --- | --- |
אין תמונה חופשית
 לאום:  אמריקאי
 תחום יצירה:  איור, מודלים משוחזרים
 זרם באמנות:  אמנות פלאונטולוגית
סקוט הארטמן (Scott Hartman) הוא פלאונטולוג ואמן פלאונטולוגי המתמחה באיורי שלדים של דינוזאורים ובפרט בשחזור האנטומיה וצורת השלד של הדינוזאור בתנוחתו הטבעית. איוריו משמשים כייחוס לשחזור שלדים מורכבים במוזיאוני טבע וכן ליצירת שחזורים של דינוזאורים כפי שהיו חיים (בפרט בגרפיקה ממוחשבת CGI). בנוסף לאיורי שלדים, פרסם הארטמן גם מספר מאמרים בפלאונטולוגיה, בייחוד על זאורופודים. אחד ממאמריו הבולטים הוא תיאור מדעי של "ג'ימבו", שלד במצב שלמות טוב יחסית של סופרזאורוס, שביסס את סיווגו של הסופרזאורוס כסוג טקסונומי נפרד וכאחד הדינוזאורים הארוכים ביותר שחיו אי-פעם.
חלק מיצירותיו נוצרו למען סדרות טלוויזיה דוקומנטריות כמו "מהפכת הדינוזאורים" או "מועדון הקרב הג'ורסי".
סברינה גרסיארנה

| --- | --- |

 לידה:  19 ביולי 1983 (בת 41) ארגנטינה בואנוס איירס, ארגנטינה
 שם לידה:  סברינה פאולה גרסיארנה
 מדינה:  ארגנטינה 
 תקופת הפעילות:  מ-1998 
 עיסוק:  שחקנית
 בן זוג:  חרמן פאולוסקי
 מספר צאצאים:  3
 פרסים והוקרה:  פרס על משחק בסרט פליסיס (2010)
 פרופיל ב-IMDb
 
סברינה גרסיארנה (בספרדית: Sabrina Garciarena; נולדה ב-19 ביולי 1983) היא שחקנית ארגנטינאית.
ביוגרפיה

גרסיארנה היא בתם של סוזנה ואוסוואלדו, ולה 3 אחיות ואח.
היא מתגוררת בבואנוס איירס ובזוגיות מ-2009 עם העיתונאי הארגנטינאי חרמן פאולוסקי. ב-2014 נולד לזוג בן בשם לאון, ב-2017 נולד בלטראן, בנם השני וב-2020 נולדה לזוג בת ושמה מיה.
קריירה בקולנוע

בשנת 2006 שיחקה בסרט "האגדה של גוצ'יטו גיל" בתפקיד ג'ולייט בבימויו של ריקרדו בכר.
בשנת 2007 שיחקה בסרט "קונדון אקספרס" בתפקיד טטיאנה ובסרט "לגעת בשמים" בתפקיד לוסיה.
בשנת 2009 שיחקה בסרט "פליסיטס" בתפקיד ראשי כפליסיטיס גררו ובסרט "Pagafantas" בתפקיד קלאודיה.
בשנת 2010 שיחקה בסרט "אהבה במעבר" בתפקיד מרסדס.
בשנת 2011 שיחקה בסרט "לבד בעיר" בתפקיד פלורנסיה.
בשנת 2012 שיחקה בסרט "לבד איתך" בתפקיד מריה.
בשנת 2015 שיחקה בסרט "Baires" בתפקיד טריני.
בשנת 2016 שיחקה בסרט "התמימים" בתפקיד מרתה.
פילמוגרפיה

| שנה | סדרה | תפקיד | הערות |
| --- | --- | --- | --- |
| 1998-1999 | קיץ 98 / Vrano del 98 | מוריטה | דמות אורחת |
| 2000 | PH | רומינה | השתתפות מיוחדת |
| 2001 | באהבה / En Amor | טטיאנה | אורחת |
| 2002 | המורדים | לוס לגויזאמון | תפקיד משני |
| 2003 | הם אוהבים / Son amores | אליזבת | אורחת |
| 2004 | הסוד של לאורה | ורוניקה | תפקיד משני |
| 2005 | אהבה במעצר / Amor en custodia | מילגרוס | תפקיד משני |
| 2005 | משפחה מיוחדת / Una familia especial | סלנה | דמות ראשית |
| 2006 | קוראים לזה אהבה / Se dice amor | מאגי | דמות ראשית |
| 2007 | חוק האהבה / La ley del amor | קרולינה | דמות ראשית |
| 2008 | בעיית סקס / Cuestión de sexo | אליס | דמות ראשית |
| 2009 | Epitafios | חואנה | אורחת |
| 2010 | L'ombra del Destino | קרולינה |  |
| 2010 | טרה ריבל | לואיזה ג'יארדינדי |  |
| 2011 | פיזיקה או כימיה / Física o química | שרה פרייס | אורחת |
| 2011 | מוכה / Maltratadas | ויקטוריה | אורחת |
| 2012 | טרה ריבל 2 | לואיזה ג'יארדינדי | ראשית |
| 2013 | סיפורי לב | רוקסי | משתתפת |
| 2014 | מילגרוס בקמפיין / Milagros en campaña | מלנה | דמות ראשית |
| 2015 | קונפליקטים מודרניים | מריה | דמות ראשית |
| 2016 | עשירים לא מבקשים רשות / Los ricos no piden permiso | אנה ויז'לבה | דמות ראשית |
| 2017 | Siete vuelos | קלרה | ראשית |
| 2017 | לב פועם / Golpe al corazón | פאולה סולאנו | דמות אורחת |
קריירה בתיאטרון

2012 נחשף בשחור לבן - הלנה
2015 נשים - סלבדורה מדינה אורונבה
ניהאט קהבצ'י

ניהאט קהבצ'י (בטורקית: Nihat Kahveci; נולד ב-23 בנובמבר 1979 באיסטנבול) הוא כדורגלן עבר טורקי ששיחק בעמדת החלוץ.
ניהאט החל את הקריירה בבשיקטש, ובהמשך עבר לליגה הספרדית שם שיחק במדיהן של ריאל סוסיאדד ושל ויאריאל לפני ששב לבשיקטש. על אף שלא זכה באליפות במהלך הקריירה, הצליח להגיע להישגים ובהם שתי זכיות בגביע הטורקי ופעמיים סגנות בליגה הספרדית. ניהאט ייצג את נבחרת טורקיה במשך עשור, והוא ממוקם חמישי בטבלת מלך השערים של הנבחרת בכל הזמנים, עם 19 כיבושים ב-69 הופעות. בין היתר ייצג את נבחרתו בטורנירי מונדיאל 2002 ויורו 2008.
קריירת משחק > בשיקטש

ניהאט החל את קריירת המשחק בקבוצת הנוער של בשיקטש, אליה הצטרף בגיל 16. לקראת עונת 1997/1998, בגיל 17 קודם ניהאט לסגל הקבוצה הבוגרת על ידי המאמן הוולשי, ג'ון טושאק. בעונת הבכורה שלו רשם 11 הופעות ליגה, בהן כבש שני שערים, וזכה עם הקבוצה בגביע הטורקי. ניהאט לא שותף בצמד משחקי הגמר מול גלאטסראיי, בהם גברה בשיקטש על יריבתה בדו-קרב בעיטות עונשין. בשלהי אותה העונה פגשה בשיקטש את האלופה גלאטסראיי במסגרת גביע הנשיא, שמו של הסופר קאפ הטורקי במהדורתו האחרונה עד ל-2005. ניהאט עלה מהספסל בדקה השבעים, במצב של שוויון 1-1. המשחק הלך להארכה, ובדקה ה-113 כבש ניהאט את השער שהעניק לקבוצתו 1–2 וזכייה בתואר.
לאחר עונת הבכורה, תפס ניהאט מקום קבוע יותר בהרכב של קבוצתו. על אף שבשיקטש החליפה מאמן פעמיים במהלך שתי העונות הקרובות (קרל-היינץ פלדקאמפ החליף את טושאק במהלך עונת 1998/1999, והוחלף בעצמו על ידי הנס-פיטר בריגל לאחר כחצי שנה), הוסיף ניהאט למאזנו שישים הופעות ליגה ו-14 כיבושים, כאשר בשיקטש הייתה פעמיים ברציפות לסגנית האלופה בעונות אלו. ניהאט התקדם והיה לאחד משחקניה החשובים של הקבוצה, עד שעזב אותה בינואר 2002, לאחר ארבע עונות וחצי בשורות הקבוצה. בסך הכול כבש ניהאט 27 שערי ליגה עבור בשיקטש ב-114 הופעות.
קריירת משחק > ריאל סוסיאדד

בינואר 2002, במהלכה של עונת 2001/2002 נרכש ניהאט על ידי המועדון הספרדי, ריאל סוסיאדד. מאמן הקבוצה באותה התקופה היה ג'ון טושאק, המאמן שהעלה את ניהאט לבוגרים בבשיקטש. סוסיאדד שילמה עבור החלוץ כחמישה מיליון אירו, וניהאט הצטרף לסגל בו שיחק בין היתר בן ארצו וחברו לנבחרת, טייפון קורקוט. ב-26 בינואר ערך ניהאט את הופעת הבכורה שלו, כשהחליף את צ'אבי אלונסו בדקה ה-72 בהפסד החוץ 1–3 לסלטה ויגו. פחות משבועיים לאחר מכן כבר ערך הופעה שלישית בקבוצה וראשונה בהרכב הפותח, בהפסד החוץ 0–2 לברצלונה. את שערו הראשון בספרד, ושער הליגה היחיד שלו באותה העונה, כבש ניהאט ב-24 בפברואר בשוויון 2-2 ביתי מול ראיו ואיקאנו, שאף היה לאחד ממשחקיו האחרונים בקבוצה של המאמן טושאק.
עונת 2002/2003, תחת המאמן הצרפתי ריינלד דנואה, הייתה לעונת הפריצה של ניהאט ואחת הטובות בקריירת המשחק שלו. ניהאט פתח את העונה עם צמד במחזור הפתיחה בניצחון 2–4 על אתלטיק בילבאו, במשחק שנחשב לדרבי של חבל הבסקים. ניהאט הצטיין במדי קבוצתו במהלך העונה, והוביל אותה למאבק אליפות עיקש מול ריאל מדריד. סוסיאדד אף לא הפסידה למדריד במהלך העונה, עם שוויון 0-0 בחוץ וניצחון 2–4 בבית, בו כבש ניהאט את השער השלישי של קבוצתו. שיתוף הפעולה בחוד בין ניהאט לדרקו קובאצ'ביץ' היה פורה ומוצלח, וסוסיאדד הובילה את הטבלה לאורך רוב המחצית הראשונה של העונה. היא נותרה צמודה לפסגה והצליחה להעפיל למקום הראשון בשלבים הסופיים של העונה, אך איבדה את המקום הראשון מחזור אחד בלבד לסיומה, בעקבות הפסד 2–3 לסלטה ויגו, בו כבש ניהאט צמד שלא הספיק לקבוצתו. בסך הכול כבש ניהאט 23 שערי ליגה באותה העונה, וסיים במקום השני (במשותף עם רונאלדו) בטבלת מלך השערים, עם שישה בלבד פחות מרוי מקאיי. הוא אף זכה בפרס דון בלון לשחקן הזר המצטיין של הליגה הספרדית באותה העונה.
עונה לאחר מכן התקשתה סוסיאדד לשחזר את ההצלחה, ורשמה עונה חלשה מאוד בליגה, שהסתיימה במקום ה-15 בלבד. ניהאט ערך 32 הופעות ליגה באותה העונה והוביל את טבלת הכובשים של קבוצתו עם 14 כיבושים. סוסיאדד שיחקה באותה העונה בליגת האלופות, ואף צלחה את שלב הבתים מהמקום השני (אחרי יובנטוס ולפני גלאטסראיי ואולימפיאקוס), לפני שהודחה בשמינית הגמר על ידי אולימפיק ליון. על אף שהיה הכובש המצטיין בקבוצה ושותף בכל שמונת משחקיה של הקבוצה באירופה, לא הצליח ניהאט להשיג שער במפעל האירופי הבכיר. בעונת 2004/2005, תחת המאמן חוסה מריה אמורוטו, שוב אכזבה סוסיאדד וסיימה במקום ה-14 בליגה. ב-19 בפברואר, במחזור ה-24 של העונה, ספג ניהאט פציעה ברצועה הצולבת הקדמית, שסיימה עבורו את העונה והשביתה אותו לכחצי שנה. עד לפציעה צבר ניהאט 13 שערי ליגה ב-23 הופעות, ועל אף שהחמיץ כשליש ממשחקי הקבוצה בליגה, עדיין סיים כמלך שעריה.
על אף ההתעניינות הגוברת מצד מועדונים נוספים באירופה, המשיך ניהאט לעונה נוספת בקבוצה, כאשר הוא נחוש להשאיר אותה בליגה. סוסיאדד, שהחליפה מאמן פעמיים במהלך העונה, סיימה את העונה בפער של נקודה בלבד מהקו האדום והצליחה לשרוד בליגה, עם שבעה שערי ליגה של ניהאט ב-32 הופעות. במהלך העונה היה ניהאט קרוב לעזיבה ולהצטרפות לספרטק מוסקבה, אך נאלץ לוותר על המעבר עקב פציעתו של קובאצ'ביץ', שותפו להתקפה.
את תקופתו בת ארבע וחצי העונות בסוסיאדד סיים ניהאט בתום העונה, כשלזכותו 58 שערי ליגה ב-133 הופעות במדי הקבוצה.
קריירת משחק > ויאריאל

ב-16 במאי 2006 חתם ניהאט בשורות ויאריאל. ניהאט חתם על חוזה לחמש עונות במדי הקבוצה של מנואל פלגריני, ועבר אליה בהעברה חופשית לאחר שחוזהו בסוסיאדד הסתיים והוא סירב לחתום על חוזה חדש. עונת הבכורה של ניהאט ספגה מכה משמעותית כאשר ב-22 בנובמבר קרע שוב את הרצועה הצולבת הקדמית, ושוב נאלץ להיעדר חודשים ארוכים מהסגל. למעשה, עד לתום העונה שותף לעשר דקות נוספות בלבד כמחליף במחזור הנעילה של העונה. בלעדיו סיימה הקבוצה במקום החמישי והעפילה לגביע אופ"א.
ניהאט חזר לכושר במהלך הקיץ, ופתח את עונת 2007/2008 כשהוא משתלב בחוליית ההתקפה החזקה של הצהובים לצד רובר פירס וג'וזפה רוסי. את שער הליגה הראשון שלו במדי הקבוצה כבש כבר במחזור השלישי, עם שער ניצחון מול מיורקה, והמשיך לעונה מרשימה של 18 שערי ליגה (מלך שערי הקבוצה) ב-34 הופעות, הופעה מכובדת בגביע אופ"א עם ארבעה שערים והעפלה לשלב הנוקאאוט הראשון, וסגנות בספרד, שמונה נקודות פחות מהאלופה ריאל מדריד, ועשר יותר מהבאה אחריה, ברצלונה. סגנות שנייה לניהאט בליגה הספרדית, ורביעית בקריירה. בעקבות העונה המרשימה, בחר העיתון הספרדי אל מונדו בניהאט לשחקן המצטיין של הקבוצה.
עונת עונת 2008/2009 הייתה לאחרונה של ניהאט בקבוצה, ובכלל בליגה הספרדית. הוא שוב סבל מפציעות חוזרות ונשנות שהגבילו אותו ל-23 הופעות בכל העונה (19 בליגה וארבע נוספות באירופה). רק בתשעה מקרים פתח ניהאט בהרכב, והוא סיים את העונה ללא שערים. בסך הכול בשלוש עונות במדי ויאריאל כבש ניהאט 18 שערי ליגה ב-62 הופעות.
קריירת משחק > חזרה לבשיקטש

ב-27 ביוני 2009, שבע וחצי שנים לאחר עזיבתו, חזר ניהאט למועדון נעוריו, בשיקטש. החזרה הביתה לא התפתחה לפי הציפיות של המועדון ושל השחקן. בעונתו הראשונה בקבוצה הפגין יכולת פושרת וסיים את העונה עם שלושה שערי ליגה בלבד ב-23 הופעות.
בעונתו השנייה בקבוצה צבר 11 הופעות ליגה בלבד, ללא שערים. ב-25 באפריל 2011, במהלך משחק מול קוניאספור, התעמת ניהאט עם אחד משחקניה הבכירים של הקבוצה, ריקארדו קווארסמה. ניהאט כעס על הפורטוגלי שלא מסר לו את הכדור והעימות הפיזי הסתיים רק לאחר התערבות של חבריהם לקבוצה. היה זה משחקו האחרון של ניהאט במדיה של בשיקטש, והוא לא שותף יותר עד לתום העונה. הוא כלל לא נכלל בסגל בשיקטש לגמר הגביע הטורקי, בו ניצחה בפנדלים את איסטנבול בשאקשהיר.
ב-18 במאי 2011, בתום שתי עונות במדי הקבוצה, שוחרר ניהאט על ידי בשיקטש שהתירה את חוזהו, על אף שנותרו לו שנתיים נוספות בחוזה.
בעקבות שחרורו מבשיקטש, זכה ניהאט להתעניינות מצד מועדונים בספרד, בהם קאסטיון וריאל סוסיאדד, קבוצתו לשעבר, ואף להתעניינות מצדה של לוס אנג'לס גלאקסי, אך פתח את העונה ללא קבוצה. ב-12 בינואר 2012 הודיע ניהאט על פרישתו ממשחק פעיל בגיל 32.
קריירת משחק > נבחרת טורקיה

ניהאט החל את דרכו בנבחרת טורקיה זמן קצר לאחר ההעפלה לרבע הגמר ביורו 2000, תחת המאמן שנול גינש, כאשר היה בן עשרים בלבד. את הופעת הבכורה שלו במדי טורקיה ערך ב-7 באוקטובר 2000, במשחק החוץ מול שוודיה במסגרת מוקדמות מונדיאל 2002. שנה בדיוק לאחר מכן, ב-6 באוקטובר 2001, כבש ניהאט את שער הבכורה שלו בנבחרת, עדיין בקמפיין המוקדמות, בניצחון החוץ 0–3 על מולדובה.
לאחר ארבע הופעות במסגרת המוקדמות, זומן ניהאט על ידי גינש לסגל טורקיה לקראת מונדיאל 2002, אך כשחקן משלים בלבד בסגל. במשחק הפתיחה מול ברזיל ניהאט לא שותף. במשחק השני מול קוסטה ריקה עלה מהספסל בדקה ה-79 במקומו של יילדיריי בשטורק, ושבע דקות אחר כך ראה את נבחרתו מאבדת יתרון ומסיימת בשוויון 1-1. במשחק השלישי והקריטי בשלב הבתים בין טורקיה לסין, שוב לא נכלל ניהאט בסגל, כאשר נבחרתו ניצחה 0–3 והעפילה לשמינית הגמר. טורקיה פגשה בשמינית את יפן, וניהאט זכה להופעה שנייה בטורניר, כשעלה כרבע שעה לסיום במקומו של אומיט דבאלה. טורקיה ניצחה 0–1 והתקדמה לרבע הגמר, אך עבור ניהאט הייתה זו הופעה אחרונה בטורניר. טורקיה העפילה לחצי הגמר עם ניצחון 0–1 על סנגל, אך בחצי הגמר שוב נוצחה על ידי ברזיל, שגברה עליה 0–1 בדרך לגמר. ניהאט לא שותף גם במשחק על המקום השלישי, בו גברה טורקיה 2–3 על קוריאה הדרומית. שנה לאחר מכן היה ניהאט לחלק מהסגל של גינש לגביע הקונפדרציות 2003, אך לא שותף כלל במהלך הטורניר, אותו סיימה טורקיה במקום השלישי.
ניהאט היה לחלק מהקמפיינים הכושלים של טורקיה בשנים הבאות, בהם מוקדמות יורו 2004 שם כבש שלושה שערים בתשע הופעות, ומוקדמות מונדיאל 2006, בו הודחה טורקיה בפלייאוף על ידי שווייץ, ובמהלכו כבש ניהאט שני שערים בשבע הופעות. המאמן פתיח טרים הצליח לשפר את הנבחרת ולהחזיר אותה למרכז הבמה האירופית, ותחתיו כבש ניהאט שלושה שערים בחמש הופעות במוקדמות יורו 2008, בדרך להעפלה לטורניר הגמר.
ניהאט זומן על ידי טרים לסגל טורקיה לקראת טורניר היורו. הוא פתח בהרכב למשחק הראשון בו נוצחה טורקיה 0–2 על ידי פורטוגל. במשחק השני, ובהיעדרו של אמרה בלוזוגלו, פתח ניהאט עם סרט הקפטן של נבחרתו. הוא שיחק 85 דקות, וטורקיה גברה 1–2 על שווייץ. ניהאט, שוב עם סרט הקפטן, היה לאחד המצטיינים של המשחק השלישי בין טורקיה לצ'כיה. הצ'כים כבר הוליכו 0–2 במשחק, לפני שארדה טוראן הצליח לצמק כרבע שעה לסיום. בדקה ה-87 השווה הקפטן בשערו הראשון בטורניר גדול, לאחר שניצל השמטה של פטר צ'ך וכבש מקרוב. שתי דקות בלבד לאחר מכן, ודקה בלבד לפני תום הזמן החוקי, קיבל ניהאט כדור בתוך הרחבה והכניע את צ'ך באחד על אחד עם בעיטה למשקוף ופנימה, 3-2 לטורקיה בסיום. שוב כקפטן, פתח ניהאט ברבע הגמר מול קרואטיה. הוא הוחלף בדקה ה-117 בשל פציעה, במצב של שוויון 0-0, וראה מהצד את הדרמה הגדולה של המשחק, כאשר קרואטיה עלתה ליתרון דקה בלבד לסיום ההארכה, אך טורקיה השיגה שוויון דרמטי שתי דקות בתוך תוספת הזמן. בסיום, דו-קרב פנדלים מוצלח שלח את טורקיה לחצי הגמר. בעקבות הפציעה סיים ניהאט את דרכו בטורניר ולא שותף בהפסד 2–3 לגרמניה בחצי הגמר.
משחקו האחרון של ניהאט במדי טורקיה התקיים ב-12 באוקטובר 2010, עשר שנים בדיוק לאחר הופעת הבכורה שלו, בהפסד החוץ 0–1 לאזרבייג'ן במסגרת מוקדמות יורו 2012. בסך הכול צבר ניהאט 69 הופעות במדי הנבחרת, בהן כבש 19 שערים, שמציבים אותו במקום החמישי (המשותף) בטבלת מלך שערי הנבחרת בכל הזמנים.
קריירת אימון

ב-6 ביולי 2012 חזר ניהאט לספרד ולקבוצתו לשעבר ויאריאל, והתמנה לתפקיד עוזר מאמן הנוער של המועדון.
ב-2013, לאחר שנה בתפקיד, התמנה לעוזרו של מאמנה החדש של נבחרת טורקיה, פתיח טרים. עם סיום דרכו של המאמן ב-2017, סיים גם ניהאט את דרכו בנבחרת.
תארים

הגביע הטורקי (2): 1997/1998, 2010/2011
הסופר קאפ הטורקי: 1998
גביע העולם: 2002 (מקום שלישי)
גביע הקונפדרציות: 2003 (מקום שלישי)
אליפות אירופה: 2008 (חצי גמר)
פרס דון בלון לכדורגלן הזר המצטיין בליגה הספרדית: 2003
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | באירופה> הופעות | באירופה> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- |
| 1997/1998 | בשיקטש | טורקיה ליגת העל הטורקית | 11 | 2 | 0 | 0 | 0 | 0 | 11 | 2 |
| 1998/1999 | בשיקטש | טורקיה ליגת העל הטורקית | 28 | 7 | 0 | 0 | 0 | 0 | 28 | 7 |
| 1999/2000 | בשיקטש | טורקיה ליגת העל הטורקית | 32 | 7 | 0 | 0 | 0 | 0 | 32 | 7 |
| 2000/2001 | בשיקטש | טורקיה ליגת העל הטורקית | 32 | 5 | 2 | 0 | 0 | 0 | 34 | 5 |
| 2001/2002 | בשיקטש | טורקיה ליגת העל הטורקית | 15 | 6 | 4 | 2 | 2 | 2 | 17 | 7 |
| 2001/2002 | ריאל סוסיאדד | ספרד ליגת העל הספרדית | 11 | 1 | 4 | 1 | 0 | 0 | 15 | 2 |
| 2002/2003 | ריאל סוסיאדד | ספרד ליגת העל הספרדית | 35 | 23 | 0 | 0 | 0 | 0 | 35 | 23 |
| 2003/2004 | ריאל סוסיאדד | ספרד ליגת העל הספרדית | 32 | 14 | 0 | 0 | 8 | 0 | 40 | 14 |
| 2004/2005 | ריאל סוסיאדד | ספרד ליגת העל הספרדית | 23 | 13 | 0 | 0 | 0 | 0 | 23 | 13 |
| 2005/2006 | ריאל סוסיאדד | ספרד ליגת העל הספרדית | 32 | 7 | 0 | 0 | 0 | 0 | 32 | 7 |
| 2006/2007 | ויאריאל | ספרד ליגת העל הספרדית | 9 | 0 | 0 | 0 | 0 | 0 | 9 | 0 |
| 2007/2008 | ויאריאל | ספרד ליגת העל הספרדית | 34 | 18 | 3 | 2 | 6 | 4 | 43 | 24 |
| 2008/2009 | ויאריאל | ספרד ליגת העל הספרדית | 19 | 0 | 0 | 0 | 4 | 0 | 23 | 0 |
| 2009/2010 | בשיקטש | טורקיה ליגת העל הטורקית | 23 | 3 | 3 | 2 | 0 | 0 | 26 | 5 |
| 2010/2011 | בשיקטש | טורקיה ליגת העל הטורקית | 11 | 0 | 2 | 0 | 6 | 4 | 19 | 4 |
| סך הכול בקריירה | סך הכול בקריירה | סך הכול בקריירה | 343 | 106 | 13 | 4 | 14 | 6 | 370 | 116 |
סטטיסטיקות > נבחרת לאומית

| נבחרת טורקיה> שנה | נבחרת טורקיה> הופעות | נבחרת טורקיה> שערים |
| --- | --- | --- |
| 2000 | 2 | 0 |
| 2001 | 5 | 1 |
| 2002 | 10 | 2 |
| 2003 | 8 | 3 |
| 2004 | 11 | 3 |
| 2005 | 3 | 0 |
| 2006 | 8 | 3 |
| 2007 | 4 | 2 |
| 2008 | 8 | 3 |
| 2009 | 5 | 0 |
| 2010 | 5 | 2 |
| סה"כ | 69 | 19 |
הערות שוליים

↑  רוזיצקי סיכם באתלטיקו מדריד, ניהאט בספרטק מוסקבה, באתר ynet, 29 בדצמבר 2005
↑  ניהאט עובר לויאריאל, באתר וואלה, 17 במאי 2006
↑  העברות בעולם - 25.6, באתר וואלה, 25 ביוני 2009
↑  איזק אבידור, טורקיה: ניהאט גמר את היורו, באתר nrg‏, 21 ביוני 2008
| נבחרת טורקיה – מונדיאל 2002 (מקום שלישי) |
| --- | --- | --- |
|  1 רושטו •  2 אמרה אשיק •  3 קורקמז •  4 אקייל •  5 אלפאי •  6 ארדם •  7 בורוק •  8 קרימוגלו •  9 שוקור •  10 בשטורק •   11 שאש •  12 צ'טקיץ' • 13 איזט •  14 טייפור • 15 ניהאט • 16 אומיט אוזאט • 17 מנסיז • 18 פנבה • 19 ארג'ן • 20 אונסל • 21 אמרה בלוזוגלו • 22 אומיט דבאלה • 23 אוזגולטקין • מאמן: גינש |  1 רושטו •  2 אמרה אשיק •  3 קורקמז •  4 אקייל •  5 אלפאי •  6 ארדם •  7 בורוק •  8 קרימוגלו •  9 שוקור •  10 בשטורק •   11 שאש •  12 צ'טקיץ' • 13 איזט •  14 טייפור • 15 ניהאט • 16 אומיט אוזאט • 17 מנסיז • 18 פנבה • 19 ארג'ן • 20 אונסל • 21 אמרה בלוזוגלו • 22 אומיט דבאלה • 23 אוזגולטקין • מאמן: גינש | טורקיה |
| נבחרת טורקיה – יורו 2008 |
| --- | --- | --- |
|  1 רושטו •  2 סרבט •  3 בלטה •  4 זאן •  5 אמרה בלוזוגלו •  6 טופאל •  7 אאורליו •  8 ניהאט •  9 שנטורק •  10 קרדניז •   11 מטין •  12 זנגין • 13 אמרה גונגור •  14 טוראן • 15 אמרה אשיק • 16 בורל • 17 טונג'אי • 18 קאזים • 19 אקמן • 20 סריאוגלו • 21 ארדינץ' • 22 אלטינטופ • 23 דמירל • מאמן: טרים |  1 רושטו •  2 סרבט •  3 בלטה •  4 זאן •  5 אמרה בלוזוגלו •  6 טופאל •  7 אאורליו •  8 ניהאט •  9 שנטורק •  10 קרדניז •   11 מטין •  12 זנגין • 13 אמרה גונגור •  14 טוראן • 15 אמרה אשיק • 16 בורל • 17 טונג'אי • 18 קאזים • 19 אקמן • 20 סריאוגלו • 21 ארדינץ' • 22 אלטינטופ • 23 דמירל • מאמן: טרים | טורקיה |
ניהאט במדי בשיקטש, 2010
סורת אל-פיל

| --- | --- |

שם ומספר הסורה בערבית
 שם מתורגם:  סורת הפיל
 מספר הסורה:  105
 מספר פסוקים:  5
 מיקום:  מכה
 ויקיטקסט:  אל-פיל (תרגום רקנדורף)
 → סורת אל-המזהסורת קורייש ←
סורת אל-פיל
סורת אל-פיל (בערבית: سورة الفيل), או סורת הפיל, היא סורה מספר 105 בקוראן. סורה קצרה זו מונה חמישה פסוקים (אַיַא֫ת), ולפי האמונה המוסלמית היא הורדה למוחמד באמצעות המלאך גִ'בְּריל (جبريل) במכה. לפי ספרו של אבּן אל-צֻ'רַיְס, פַצָ'אאִ'יל אלקֻראן (מהמאה ה-10), המיוחס לפרשן הקוראן עַטָאא' אל-חֻ'ראסאני (בן המאה ה-8), הורדה סורה זו אחרי סורת אל-כאפרון ולפני סורת אל-פלק.
שמה של הסורה נגזר מקבוצת אנשים בשם 'בעלי הפיל', שאליהם הסורה מתייחסת. בסורה מוצגת יכולתו הניסית של אללה, המסוגל להשמיד קבוצת אנשים באמצעות שליחת ציפורים ("אבאביל") שהשליכו עליהם אבנים קטנות. בהתאם לכך, מטרתה העיקרית של הסורה הייתה לחזק את האמונה בקרב המוסלמים בתקופת הרדיפות בעיר מכה, ולהציג את אללה ככוח עיקרי שיכול להתערב לטובתם ולהשמיד את אויביהם. בתקופת התגבשות ספרות הפרשנות הדתית לקוראן, התחילו חכמי הדת לקשור את הסורה עם רצונו של אברהא מושל תימן מטעם קיסרות אקסום הנוצרית, שבנה לערבים כנסייה בצנעא כדי להסיט את העלייה לרגל ממכה לכנסייה החדשה שבנה. מסורת זאת זיהתה את בעלי הפיל, שהציפורים השליכו עליהם את האבנים, עם צבאו של המושל החבשי של תימן שזמם להרוס את מקדש הכעבה, ובכך נקשרו פסוקי הקוראן עם המסורת המוסלמית החדשה. קשירת המסורת עם חבש הנוצרית הייתה על רקע המאבק הדתי והפוליטי בין המדינה המוסלמית ובין המדינה הביזנטית, ונועדה להראות כי הנוצרים ניסו לנצח את הערבים עוד בתקופה הטרום-אסלאמית. כמו כן, יש במסורת רעיון אפוקליפטי שמתאר את מאורעות אחרית הימים כמאבק דתי בין המוסלמים ובין הנוצרים, שבו הנוצרים ינסו להרוס את הכעבה.
עם זאת, לא כל פרשני הדת המוסלמים ראו את הסורה כחלק מן הקוראן. חכמי דת שהשתייכו לזרמים התאולוגיים של המועתזילה ושל הח'וארג' וניסו לפרש את הפסוקים באופן רציונלי, טענו כי לא ניתן לקבל את הסורה משום שהיא מנוגדת להיגיון האנושי – ציפורים אינן יכולות להשמיד צבא באמצעות אבנים. כדי ליישב בעיה זו, פרשנים מסורתיים טענו כי האבנים היו קטנות מעדשים בגודלן, אך היה ביכולתן לחדור לתוך כל עצם.
תרבות

הסורה בעלת מאפייני קרב רבים ובהשראתה ניתנו שמות לאמצעי לחימה שונים כגון:
סג'יל - טק"ק האיראני
אבאביל - כטב"מ איראני
אבאביל - טיל בליסטי פקיסטני
הערות שוליים

↑  מובא אצל אורי רובין, "נספח א: סדר התגלות פרקי הקוראן", הקוראן, תרגם מערבית אורי רובין, אוניברסיטת תל אביב, 2005, עמ' 552. כל הציטוטים להלן הם מתרגום זה.
↑  ראו למשל בפירוש תפסיר אל-ג'לאלין לאיה הראשונה ובתפסיר אבן עבאס לאיה זו.
↑  יש לציין כי באַ֫יַה השנייה מצוינת רק "מזימתם" באופן כללי, והפירושים הוסיפו את תיאור ניסיון הריסת הכעבה. ראו למשל בתפסיר אל-ג'לאלין לאיה השנייה.
↑  ראו כאן בתפסיר אבן-כאת'ר את מזימת המושל החבשי, ופה את תיאור הקרב הניסי.
↑  ראו למשל בתפסיר אל-ג'לאלין לאיה החמישית כאן.
| 0 | 1 | 2 |
| --- | --- | --- |
| הסורה הקודמת: סורת אל-המזה | הקוראן | הסורה הבאה: סורת קורייש |
| הסורה הקודמת: סורת אל-המזה | סורה 105 | הסורה הבאה: סורת קורייש |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  NLI: 987010327360405171  LCCN: n2011209138  TDVİA: fil-suresi  VIAF: 182854294   WorldCat (עם VIAF): 182854294
סנטיאגו דה קאלי

סנטיאגו דה קאלי (בספרדית: Santiago de Cali), הנקראת בקיצור קאלי, היא העיר הראשית ובירת מחוז ואיה דל קאוקה במערב קולומביה, באזור הידוע גם כאזור הפסיפי.
קאלי, העיר השלישית בגודלה בקולומביה, מונה כ 2.07 מיליון נפש. העיר נוסדה ב-1536, והיא נחשבת לאחת מהערים העתיקות ביותר ביבשת אמריקה. היא מהווה מרכז כלכלי ותעשייתי לדרום מערב קולומביה.
העיר נקראת על שם השליח הנוצרי יעקב בן זבדי (סנטיאגו), והתוספת קאלי מקורה כנראה בשמו של שבט אינדיאני מקומי, או משפת הקצ'ואה, שהייתה שפתם של אינדיאנים ששירתו את מייסד העיר, סבסטיאן דה בלאלקסאר.
היסטוריה

הקונקיסטאדור סבסטיאן דה בלאלקסאר (de Belalcázar) הגיע ליבשת אמריקה במסגרת מסעו השלישי של קולומבוס, ב-1498, וב-1532 הצטרף לכוחותיו של פרנסיסקו פיסארו שעסקו בכיבוש פרו. מאוחר יותר נפרד דה בלאלקסאר מפיסארו, וייסד את העיר ב-1536.
ב-1810, לאחר מאות שנות שלטון ספרדי, פרצה בעיר מרידה, והתושבים הכריזו על עצמאות והינתקות מהשלטון המרכזי. ב-1811 כרתה העיר ברית הגנה עם הערים השכנות נגד הספרדים. ב-1815 שלח מלך ספרד פרננדו השביעי כוח צבאי בראשות Pablo Morillo, והעיר חזרה למרות הכתר הספרדי. ב-1819 ניצחו כוחות המורדים בקולומביה בראשות סימון בוליבאר בקרב בויאקה, וב-1822 הגיע בוליבאר עם כוחותיו לקאלי והעיר שוחררה סופית מהכיבוש הספרדי.